stanford-oval/wikipedia huggingface dataset:
Arthur Leonard Schawlow

| Arthur Leonard Schawlow |
| --- | --- |

Henkilötiedot
Syntynyt: 5. toukokuuta 1921 Mount Vernon, Yhdysvallat
Kuollut: 28. huhtikuuta 1999 Palo Alto, Yhdysvallat
Kansalaisuus:   Yhdysvaltalainen
Koulutus ja ura
Instituutti:  Columbian yliopisto Bell Labs
Tutkimusalue:  Fysiikka
Tunnetut työt:  Laser
Palkinnot:   Nobelin fysiikanpalkinto (1981)
Arthur Leonard Schawlow (5. toukokuuta 1921 – 28. huhtikuuta 1999) oli yhdysvaltalainen fyysikko. Hänet muistetaan erityisesti laserin kehittäjänä. Schawlow'lle ja Charles Townesille myönnettiin Nobelin fysiikanpalkinto vuonna 1981 lasertutkimuksistaan.
Schawlow'n äiti oli kotoisin Kanadasta, ja isä oli juutalainen maahanmuuttaja Latviasta. Hän sai protestanttisen kasvatuksen, äitinsä uskonnon mukaisesti. Perhe muutti Torontoon Schawlow'n ollessa kolmivuotias. High Schoolin jälkeen hän pääsi Toronton yliopistoon opiskelemaan. Opiskelua vaikeutti käynnissä oleva toinen maailmansota. Toronton yliopiston jälkeen hän sai paikan Columbian yliopistosta vuonna 1949.
Schawlow meni naimisiin Charles Townesin siskon Aurelia Townesin kanssa vuonna 1951, ja heille syntyi kolme lasta: Arthur Jr., Helen ja Edith. Arthur Jr. sairasti autismia ja oli todella hiljainen. Schawlow sai työpaikan Bell Labsista ja pääsi myös professoriksi Stanfordin yliopistoon. Standfordissa hän tapasi professori Robert Hofstadterin, jolla oli myös autistinen lapsi. Schawlow ja Hofstadter ryhtyivät tekemään työtä autististen lasten hyväksi. Schawlow toimi tuetun kommunikaation puolestapuhujana ja edisti tämän kiistanalaisen tekniikan yleistymistä Yhdysvalloissa.
Arthur Schawlow kuoli leukemiaan Palo Altonissa vuonna 1999, pian  Arthur Schawlow Center -järjestön perustamisen jälkeen.
Aiheesta muualla

Biografia Nobel-säätiön sivuilla (englanniksi)
Aviaobštšemaš

| Aviaobštšemaš |
| --- | --- |
 IATA: –  –  ICAO: OBM 
Perustettu:  1992
Lakkautettu:  2003
Kotipaikka:  Troitsk
Aviaobštšemaš (ven. Авиаобщемаш; ICAO: OBM) oli venäläinen rahtilentoyhtiö. Se oli Venäjän avaruus- ja ohjusohjelmista vastanneen ministeriön (Minobštšemaš, ven. Минобщемаш) lento-osasto. Se perustettiin vuonna 1992, ja sen toimilupa peruttiin 2. joulukuuta 2003.
Laivasto

Aviaobštšemaš käytti ainakin seuraavia konetyyppejä:
Antonov An-12
Antonov An-26
Tupolev Tu-134AK
Antonian linnoitus

Antonian linnoitus vanhan Jerusalemin pienoismallissa.
Antonian linnoitus oli Juudean kuningas Herodesin ensimmäisellä vuosisadalla eaa. rakennuttama neliönmuotoinen ja nelitorninen linnoitus Temppelivuorella Jerusalemissa. Linnoitus tuhoutui muun kaupungin mukana roomalaisten valloittaessa kaupungin ensimmäisen juutalaissodan kapinallisilta. Nykypäiviin linnoituksesta on säilynyt vain perusta. Kristillisessä perinteessä Antonia kuuluu Via Dolorosaan, sillä sen uskottiin mahdollisesti väärin olevan Jeesuksen tuomion lukupaikka ja ristinkannon ristintien alkukohta.
Kohde

Antonian linnoitus sijaitsi nykyisen Temppelivuoren pohjoisosassa Jerusalemissa. Nykypäiviin linnoituksesta on jäänyt vain sen kallioon louhittu perusta. Tutkijat tietävät, miltä linnoitus on ilmeisesti aikanaan näyttänyt.
Historia

Antonian linnoituksen rakennutti ensimmäisellä vuosisadalla eaa. Juudean kuningas Herodes. Roomalaisten liittolainen Herodes oli menettänyt asemansa Juudean hallinnassa Parthialaisten nostaessa valtaistuimelle hänen vihollisensa Antigonoksen. Antoniuksen roomalaissotilaiden tukemana hän kuitenkin jälleenvalloitti Jerusalemin. Temppelivuorella sijainnut Barisin linnoitus tuhottiin. Sen tilalle Herodes rakennutti Temppelivuoren pohjoisosaan neliönmuotoisen ja neljä tornisen linnoituksen. Jykevä koko kaupunkia hallinnut linnoitus sai nimensä Herodesin roomalaisen suojelijan Antoniuksen mukaan. Herodes asui linnoituksessa yhdessä vaimonsa kanssa. Vaikka Herodes esiintyi usein kreikkalaisena hallitsijana, Antoniassa hän oli perinteinen juutalainen hallitsija, joka nimitti juutalaisten ylipapit ja luki Mooseksen lakia. Antonia muuttui entistä enemmän temppelin valvontaan, kun kaupungin uudeksi hallintokeskukseksi Herodes rakennutti suuren sitadellin vuonna 23 eaa.
Ensimmäisen juutalaissodan kynnyksellä Antonian linnoitus oli Jerusalemin pienen roomalaisen varuskunnan tukikohta. Kapinan syttyessä linnoituksen vain noin 600 roomalaista suostuivat poistumaan kaupungista turvatakeita vastaan. Tästä huolimatta heidät surmattiin kapinallisten ottaessa haltuunsa linnoituksen. Roomalaisten myöhemmin palatessa linnoitus ja kaupunki tuhottiin. Paikalle rakennettiin roomalaistyylinen uusi kaupunki Aelia Capitolina.
Kun myöhemmin tiettävästi kalifi Muawiya rakennutti islamilaisen Temppelivuoren, vanhan Antonian linnoituksen kallioperustaa tasoitettiin. Islamilaisella kaudella kehittyi myös kristitty perinne, jonka mukaan Antonian linnoitus olisi ollut maaherran istuin, jolta Pontius Pilatus olisi antanut tuomionsa Jeesukselle. Antonian linnoituksen sijaintipaikka onkin osa perinteistä ristintiehen liitettyä Via Dolorosaa, vaikka se lieneekin todellisuudessa oleva virheellinen reitti.
Naka-ku

Naka-ku (jap. 中区, ”keskinen suuralue”) voi tarkoittaa:
Naka-ku (Hamamatsu), suuralue Hamamatsun kaupungissa Japanissa
Naka-ku (Hiroshima), suuralue Hiroshiman kaupungissa Japanissa
Naka-ku (Jokohama), suuralue Jokohaman kaupungissa Japanissa
Naka-ku (Nagoya), suuralue Nagoyan kaupungissa Japanissa
Naka-ku (Okayama), suuralue Okayaman kaupungissa Japanissa
Naka-ku (Sakai), suuralue Sakain kaupungissa Japanissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Naka-ku”, voi hakea sivunnimihaulla, laajalla sivunnimihaulla tai tekstihaulla.
Avianca Cargo

| Avianca Cargo |
| --- | --- |

 IATA: QT  –  ICAO: TPA 
Kutsukoodi:  TAMPA
Perustettu:  1973
Laivaston koko:  7
Solmukohdat:  José María Córdovan kansainvälinen lentoasema Medellín El Doradon kansainvälinen lentoasema Bogotá Miamin kansainvälinen lentoasema Miami Jorge Chávezin kansainvälinen lentoasema Lima
Emoyhtiö:  Avianca Holdings
Kotipaikka:   Medellín, Kolumbia
Yhtiön sivut:  www.aviancacargo.com
Avianca Cargo (IATA: QT, ICAO: TPA, kutsukoodi: TAMPA) on kolumbialainen rahtilentoyhtiö. Se perustettiin vuonna 1973 nimellä Tampa Cargo (Transportes Aéreos Mercantiles Panamericanos). Sen kotipaikka on José María Córdovan kansainvälinen lentoasema Kolumbian Medellínissä. Yhtiön muut solmukohdat ovat El Doradon kansainvälinen lentoasema Bogotássa, Miamin kansainvälinen lentoasema Miamissa ja Jorge Chávezin kansainvälinen lentoasema Limassa.
Avianca osti yhtiön vuonna 2008, ja se nimettiin uudelleen vuonna 2013.
Laivasto

Joulukuussa 2017:
6 Airbus A330-200F
Tampa Cargon Airbus A330-200F
Avianca Brasil

OceanAir Linhas Aéreas S.A. käyttää lisensoitua Aviancan logoa.
OceanAir Linhas Aéreas S.A. – Avianca Brasil on Brasilian sisäisiä lentoja lentävä lentoyhtiö. Yhtiö perustettiin 1998 suorittamaan lentotaksitoimintaa ja vuonna 2002 yhtiö aloitti alueellisten lentojen lentämisen. Yhtiö lentää yli 21 kohteeseen ja on yhteistyössä kolumbialaisen Aviancan kanssa.
Laivasto

Heinäkuussa 2016:
| Konetyyppi | Lukumäärä | Tilauksia |
| --- | --- | --- |
| Airbus A318-100 | 15 |  |
| Airbus A319-100 | 4 |  |
| Airbus A320-200 | 27 | 1 |
| Airbus A330-200 | 0 | 2 |
| Airbus A350-900 | 0 | 10 |
Avianca Ecuador

| Avianca Ecuador |
| --- | --- |

 IATA: 2K  –  ICAO: GLG 
Kutsukoodi:  AEROGAL
Perustettu:  1985
Laivaston koko:  9
Solmukohdat:  Mariscal Sucren kansainvälinen lentoasema, Quito El Doradon kansainvälinen lentoasema, Bogotá José Joaquín de Olmedon kansainvälinen lentoasema, Guayaquil
Emoyhtiö:  Avianca Holdings
Kotipaikka:  Quito, Ecuador
Allianssi:  Star Alliance (liitännäisjäsen)
Yhtiön sivut:  www.avianca.com
Avianca Ecuador (IATA: 2K, ICAO: GLG, kutsukoodi: AEROGAL) on ecuadorilainen lentoyhtiö, jonka kotipaikka on Quito. Se perustettiin vuonna 1985 nimellä AeroGal.
Avianca Ecuador on Avianca Holdingsin omistuksessa yli 99-prosenttisesti.
Laivasto

Heinäkuussa 2015:
6 Airbus A319-100
3 Airbus A320-200
Arvo Aallas

Arvo Sakari Aallas (7. lokakuuta 1930 Kaukola – 17. kesäkuuta 1976 Terijoki, Neuvostoliitto) oli suomalainen toimittaja ja kirjailija. Hän toimi aikakauslehtireportterina 1950-luvulla ja työskenteli Yleisradiossa 1950-luvulta alkaen vuoteen 1974 saakka. Aallas muistetaan radiokuunnelmista ja ajanviihdeohjelmista.
Aallas oli Jaana-lehden päätoimittaja vuosina 1961–1971. Hän oli töissä Arvotekstit Ky:ssä vuosina 1970–1976 kirjoittaen artikkeleita ja kuunnelmia. Aallas käytti salanimeä Aallos Arvo.
Aallas on tunnettu myös laulunsanoittajana. Hänen tunnetuimpia sanoituksia ovat Irwin Goodmanin laulama kappale Salainen agentti, ja Tamara Lundin laulama kappale Hyväile hyväile vaan (säv. Toivo Kärki).
Aallas kuoli kesäkuussa 1976 Terijoella sattuneessa auto-onnettomuudessa.[lähde? ] Aallas on haudattu Malmin hautausmaalle.
Teokset > Tietokirjat

Aiotko kirjoittaa?, 1959
Suomen vanhat linnat, 1975
Teokset > Näytelmät

Lemmenvekseli, yksinäytöksinen huvinäytelmä, 1958, 2. p. 1961
Onnen perhe, yksinäytöksinen huvinäytelmä, 1959
Avioliiton ilot, yksinäytöksinen huvinäytelmä, 1964
Horoskoopit, yksinäytöksinen huvinäytelmä, 1965
Teokset > Nuortenkirjat

Erakon majan vangit, 1955
Kohtalokas kalaretki, 1955
Hovikalleudet harhateillä, 1956
Kadonnut Kuolemankiitäjä, 1957
Rautanaamion salaisuus, 1957
Vinosilmä saapui satamaan, 1958
Teokset > Kaunokirjallisuus

Pilkkuja meren peilissä, 1958
Aiheesta muualla

Arvo Aallaksen sanoitustuotanto Suomen äänitearkistossa (1901–1999)
Autobahn A51 (Sveitsi)

A51-tie kulkee Zürichin lentoaseman itäpuolitse Bülachista (kuvan yläreunassa) ja liittyy A1/A4-tiehen lentoaseman eteläpuolella Wallisellenissä.
Autobahn A51 on moottoritie Koillis-Sveitsissä.
Tie alkaa Bülachin pohjoispuolelta valtatieltä 4 (saks. Hauptstrasse) ja kulkee Zürichin lentoaseman itäpuolitse Kloteniin ja edelleen Opfikonin poikki Walliselleniin, jossa se liittyy moottoritiehen A1/A4. Tie on koko matkan nelikaistainen.
Aiheesta muualla

Kuvia tai muita tiedostoja aiheesta Autobahn A51 (Sveitsi) Wikimedia Commonsissa
Sveitsin moottoritiet (saks. , ransk. , ital. , retoromaaniksi )
A1 •  A2 •  A3 •  A4 •  A5 •  A6 •  A7 •  A8 •  A9 •  A10 

 A12 •  A13 •  A14 •  A16 •  A21 •  A22 • 
 A50 •  A51 •  A52 •  A53 • 
 J20
Autotytöt

| Autotytöt |
| --- | --- |
 Elokuvan juliste.
Ohjaaja:  Maunu Kurkvaara
Käsikirjoittaja:  Erkki Koivusalo Maunu Kurkvaara
Tuottaja:  Maunu Kurkvaara
Säveltäjä:  Herbert Katz
Kuvaaja:  Maunu Kurkvaara
Leikkaaja:  Maunu Kurkvaara
Pääosat:  Ritva Vepsä Vuokko Docktare Sinikka Hannula Helge Herala
Valmistustiedot
Valmistusmaa:  Suomi
Tuotantoyhtiö:  Kurkvaara-Filmi Oy
Ensi-ilta:  7. lokakuuta 1960 Helsinki/Lahti/Oulu/Tampere/Turku
Kesto:  80 min
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Autotytöt on Maunu Kurkvaaran ohjaama yhteiskunnallinen elokuva vuodelta 1960. Kurkvaara oli tehnyt vuonna 1958 kiitolinjankuljettajien elämästä lyhytelokuvan He ajavat öisin ja hän palasi nyt samaan aihepiiriin lisäten mukaan myös filmin tekohetkellä ajankohtaisena olleen rekka- ja kuorma-autojen mukana Suomea kiertäneiden liftareiden, autotyttöjen, ongelman. Elokuvan kohtaukset sijoittuivat Helsinkiin ja Hankoon.
Arvostelijat suhtautuivat elokuvaan valtaosin myönteisesti ja kiittivät erityisesti Hankoon sijoitettuja kohtauksia. Elokuvatarkastamo lyhensi elokuvaa puolitoista metriä ja määräsi sen 10 prosentin rangaistusveroluokkaan.
Juoni

Kati, Ritva ja Leena viettävät aikaa kahden autokauppiaan kanssa ensin Helsingissä ja sitten viikonloppuna Hangossa. Hangossa eräs purjehtija kutsuu tytöt veneeseensä ja Ritva ihastuu mieheen. Tytöt joutuvat palaamaan Helsinkiin peukalokyydillä kun autokauppiaat jättävät heidät Hankoon. Seuraavana viikonloppuna Ritva matkaa yksin peukalokyydillä Hankoon purjehtijaa tapaamaan mutta tällä on jo uusi tyttö. Ritva pääsee takaisin Helsinkiin erään pakettiauton kyydissä jonka kuljettaja yrittää lähennellä häntä. Matkan varrella he tapaavat Katin ja moottoripyöräilijä Enskan kuultuaan rotkoon pudonneen Katin huudot. Enska on ajanut lapsen yli ja Kati on uhannut ilmiantaa hänet. Ritva ja pakettiauton kuljettaja uhkaavat ilmoittaa asiasta poliisille mutta luopuvat aikeesta kun Enska huomauttaa Ritvan olevan alaikäinen. He kaikki kolme jatkavat matkaansa pakettiautolla joka joutuu kuitenkin poliisin ratsiaan. Kuljettaja pidätetään ja hän ilmiantaa Enskan. Ritva pääsee kuulustelujen jälkeen palaamaan kotiinsa.
Näyttelijät

| 0 | 1 | 2 |
| --- | --- | --- |
|  Ritva Vepsä  | … |  Ritva, ”Lola”   |
|  Vuokko Docktare  | … |  Leena   |
|  Sinikka Hannula  | … |  Kati   |
|  Maija Karhi  | … |  nainen Hangossa   |
|  Leo Jokela  | … |  Kake, autokauppias   |
|  Sakari Jurkka  | … |  Oki, autokauppias   |
|  Helge Herala  | … |  pakettiauton kuljettaja   |
|  Ville-Veikko Salminen  | … |  purjehtija   |
|  Antti Litja  | … |  Enska, moottoripyöräilijä   |
|  Kullervo Kalske  | … |  Liikkuvan poliisin konstaapeli   |
|  Yrjö Tähtelä  | … |  rekkakuski   |
|  Heimo Lepistö  | … |  rekkakuski   |
|  Risto Mäkelä  | … |  rekkakuski   |
|  Toivo Mäkelä  | … |  purjehtija   |
|  Seppo Kolehmainen  | … |  rekka-auton apumies   |
|  Kauko Kokkonen  | … |  rekkakuski   |
Andrei Aršavin

| 0 | 1 | 2 |
| --- | --- | --- |

Henkilötiedot
Koko nimi: Andrei Sergejevitš Aršavin
Syntymäaika: 29. toukokuuta 1981 (ikä 43)
Syntymäpaikka: Leningrad, Venäjän SFNT, Neuvostoliitto
Pelipaikka: keskikenttäpelaaja, laitahyökkääjä
Pituus: 172 cm
Seura
Seura: Zenit Pietari
Pelinumero: 10
Seurat
| Vuodet | Seura | O (M) |
| 2000–2009 2009–2013 2012 2013– |  Zenit Pietari  Arsenal →  Zenit Pietari  Zenit Pietari | 236 (50) 105 (23) 10 (3) 23 (2) |
Maajoukkue
| 2002– |  Venäjä | 75 (17) |
 Seurajoukkueuran tilastot kattavat vain kansalliset sarjat, päivitetty 8. helmikuuta 2013.  Maajoukkueuran tilastot päivitetty 24. lokakuuta 2012.
Andrei Sergejevitš Aršavin (ven. Андрей Сергеевич Аршавин, s. 29. toukokuuta 1981 Leningrad, Venäjän SFNT, Neuvostoliitto) on venäläinen jalkapalloilija, joka pelaa Venäjän pääsarjan Zenit Pietarissa. Aršavin pelaa hyökkäävänä keskikenttäpelaajana niin sanotulla kymppipaikalla tai laitalinkkinä. Hänet tunnetaan erityisesti tekniikastaan, pelikäsityksestään ja nopeudestaan.
Pelaajaura > Seurajoukkueura

Aršavin valmistui Smenan jalkapallokoulusta ja pelasi vuosien 1999 ja 2000 välillä Zenitin farmijoukkueessa 2. divisioonassa. Vuonna 2000 Aršavin nostettiin Zenitin edustusjoukkueeseen. Hän debytoi Intertoto Cupin ottelussa Bradford Citya vastaan. Joukkueessa hän pelasi useilla pelipaikoilla, muun muassa oikeana keskikenttäpelaajana, hyökkäävänä keskikenttäpelaajana ja hyökkääjänä.
Vuonna 2007 Aršhavin voitti Venäjän jalkapalloliigan mestaruuden. Mestaruus oli seuralle ensimmäinen sitten vuoden 1984. Kauden aikana Aršavin oli aloituksessa 30 kertaa, tehden 10 maalia ja antaen 11 maaliin johtanutta syöttöä. Liigamestaruuden lisäksi Aršavin johdatti Zenitin UEFA Cupin voittoon vuonna 2008.
Kesäkuussa 2008 mainioiden otteiden ansiota EM-kisoissa Aršavin herätti runsaasti kiinnostusta ulkomaalaisissa huippuseuroissa. Pelaaja itse unelmoi pelaavansa jonain päivänä Espanjan liigassa. 26. kesäkuuta 2008 Zenit vahvisti Barcelonan tehneen virallisen tarjouksen Aršavinista. Venäläisseura kuitenkin hylkäsi tarjouksen.
Kun vuoden 2009 tammikuun siirtoikkuna aukesi, sai Zenit tarjouksen Aršavinista. Englantilaisseura Arsenal halusi venäläistähden Lontooseen. Lopulta siirto  tapahtuikin siirtoikkunan viimeisinä hetkinä. Siirtohinta oli arviolta 15 miljoonaa puntaa.
Pelaajaura > Maajoukkueura

Venäjän maajoukkueessa Aršavin debytoi 17. toukokuuta 2002 ottelussa Valko-Venäjää vastaan. 24. maaliskuuta 2007 pietarilainen toimi Venäjän kapteenina EM-karsintaottelussa Viroa vastaan.
Vuoden 2008 EM-kisojen kaksi ensimmäistä alkulohkon ottelua Aršavin seurasi katsomon puolelta, saatuaan punaisen kortin viimeisessä karsintaottelussa. Alkulohkon päätösotteluun Ruotsia vastaan Venäjä lähti suuret paineet niskassaan: ainoa tie puolivälieriin oli voitto. Aršavinin panos näkyi ja dominoivan esityksen jälkeen Venäjä voitti 2–0. Aršavin teki toisen maalin. Puolivälierissä Aršavin ja Venäjä jatkoivat voittamalla Hollannin 3–1 jatkoajan jälkeen. Aršavin syötti voittomaalin ja teki 3–1-maalin.
Muuta

Aršavin on tunnettu Nol -yhtyeen fani.
Liigaotteluiden tilastot

| Joukkue | Kausi | Ottelut | Maalit |
| --- | --- | --- | --- |
| Zenit Pietari | 2000 | 10 | 0 |
| Zenit Pietari | 2001 | 29 | 4 |
| Zenit Pietari | 2002 | 30 | 4 |
| Zenit Pietari | 2003 | 27 | 5 |
| Zenit Pietari | 2004 | 26 | 5 |
| Zenit Pietari | 2005 | 29 | 9 |
| Zenit Pietari | 2006 | 28 | 7 |
| Zenit Pietari | 2007 | 30 | 10 |
| Zenit Pietari | 2008 | 27 | 6 |
| Zenit Pietari | 2011–2012 | 10 | 3 |
| Arsenal | 2008–2009 | 12 | 6 |
| Arsenal | 2009–2010 | 30 | 10 |
| Arsenal | 2010–2011 | 37 | 6 |
| Arsenal | 2011–2012 | 19 | 1 |
Maajoukkuemaalit

| # | Päivä | Paikka | Vastustaja | Maali | Lopputulos | Kilpailu |
| --- | --- | --- | --- | --- | --- | --- |
| 1. | 13. helmikuuta 2003 | Tsirion Stadium, Limassol, Kypros |  Romania | 3 - 1 | 4 - 2 | Ystävyysottelu |
| 2. | 9. lokakuuta 2004 | Stade Josy Barthel, Luxemburg, Luxemburg |  Luxemburg | 2 - 0 | 4 - 0 | MM 2006 karsinta |
| 3. | 13. lokakuuta 2004 | Lissabon, Portugali |  Portugali | 1 - 4 | 1 - 7 | MM 2006 karsinta |
| 4. | 30. maaliskuuta 2005 | A. Le Coq Arena, Tallinna, Viro |  Viro | 1 - 0 | 1 - 1 | MM 2006 karsinta |
| 5. | 4. kesäkuuta 2005 | Petrovski, Pietari, Venäjä |  Latvia | 1 - 0 | 2 - 0 | MM 2006 karsinta |
| 6. | 8. kesäkuuta 2005 | Borussia-Park, Mönchengladbach, Saksa |  Saksa | 2 - 2 | 2 - 2 | Ystävyysottelu |
| 7. | 17. elokuuta 2005 | Skonto stadions, Riika, Latvia |  Latvia | 1 - 0 | 1 - 1 | MM 2006 karsinta |
| 8. | 7. lokakuuta 2006 | Dynamo Stadium, Moskova, Venäjä |  Israel | 1 - 0 | 1 - 1 | EM 2008 karsinnat |
| 9. | 15. marraskuuta 2006 | Skopje City Stadium, Skopje, Makedonia |  Makedonia | 2 - 0 | 2 - 0 | EM 2008 karsinnat |
| 10. | 9. elokuuta 2007 | Lokomotiv-keskusstadion, Moskova, Venäjä |  Makedonia | 2 - 0 | 3 - 0 | EM 2008 karsinnat |
| 11. | 4. kesäkuuta 2008 | Wacker Arena, Burghausen, Saksa |  Liettua | 2 - 1 | 4 - 1 | Ystävyysottelu |
| 12. | 18. kesäkuuta 2008 | Tivoli Neu, Innsbruck, Itävalta |  Ruotsi | 2 - 0 | 2 - 0 | EM kisat 2008 |
| 13. | 21. kesäkuuta 2008 | St. Jakob-Park, Basel, Sveitsi |  Alankomaat | 3 - 1 | 3 - 1 | EM kisat 2008 |
Bibliography

Marc Bennetts, 'Football Dynamo - Modern Russia and the People's Game,' Virgin Books, (15 May 2008), 0753513196
Aiheesta muualla

Wikimedia Commonsissa on kuvia tai muita tiedostoja aiheesta .
Aršavin Arsenalin sivuilla (englanniksi)
Aršavin Football Database -sivustolla (englanniksi)
Arshavin`s books and merchandise
Venäjän joukkue – Jalkapallon EM-kilpailut 2008
1 Akinfejev |
2 V. Berezutski |
3 Janbajev |
4 Ignaševitš |
5 A. Berezutski |
6 Adamov |
7 Torbinski |
8 Kolodin |
9 Sajenko |
10 Aršavin |
11 Semak |
12 Gabulov |
13 Ivanov |
14 Širokov |
15 Biljaletdinov |
16 Malafejev |
17 Zyrjanov |
18 Žirkov |
19 Pavljutšenko |
20 Semšov |
21 Sytšov |
22 Anjukov |
23 Bystrov |
Valmentaja Hiddink
Venäjän joukkue – Jalkapallon EM-kilpailut 2012
1 Akinfejev |
2 Anjukov |
3 Šaronov |
4 Ignaševitš |
5 Žirkov |
6 Širokov |
7 Denisov |
8 Zyrjanov |
9 Izmailov |
10 Aršavin |
11 Keržakov |
12 Berezutski |
13 Šunin |
14 Pavljutšenko |
15 Kombarov |
16 Malafejev |
17 Dzagojev |
18 Kokorin |
19 Granat |
20 Pogrebnjak |
21 Nababkin |
22 Glušakov |
23 Semšov |
Valmentaja Advocaat
Mäkynen

Mäkynen on suomalainen sukunimi, joka on muun muassa seuraavilla henkilöillä:
Ari Mäkynen (s. 1949), jalkapalloilija
Eeka Mäkynen (oik. Eerikki Jaakko Juhana Mäkynen, s. 1980), muusikko ja televisiopersoona
Jaska Mäkynen (oik. Jaakko Kaarlo Mäkynen, s. 1952), laulaja, tangoprinssi ja vuoden 1991 tangokuningas
Juho Forsell (alk. Mäkynen, 1853–1939), amerikansuomalainen taidemaalari
Jukka Mäkynen (s. 1962), Perussuomalaisten kansanedustaja
Maria Mäkynen, koulutuksen asiantuntija, poliitikko, tutkija ja malli
Matias Mäkynen (s. 1990), poliitikko ja kansanedustaja (SDP)
Onni Mäkynen (s. 2004), koripalloilija
Terhi Nieminen-Mäkynen (o.s. Nupponen, ent. Nieminen, s. 1946), poliitikko (LKP), Toivo Mäkysen puoliso
Teppo Mäkynen (s. 1974), jazzrumpali, DJ, säveltäjä ja tuottaja
Toivo Mäkynen (s. 1944), diplomi-insinööri ja poliitikko (Kokoomus)
| --- | --- |
: Tällä täsmennyssivulla luetellaan henkilöitä, joilla on sama sukunimi.
Nakagusukun linna

| Nakagusukun linna> Nakagusuku |
| --- | --- |
 Nakagusukun linnan rauniot
Sijainti:   Kitanakagusuku, Okinawan prefektuuri, Japani
Rakennustyyppi:  Gusuku
Valmistumisvuosi:  1300-luvun loppu
 Liitetty Unescon maailmanperintöluetteloon vuonna 2000 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Nakagusukun linna on gusuku eli ryūkyūlainen linna. Se liitettiin vuonna 2000 Unescon maailmanperintöluetteloon osana Gusukuiden ja muiden Ryūkyū-kuningaskunnan omistusten muodostamaa kokonaisuutta. Maailmanperintöluetteloon liitetyn alueen pinta-ala on 12,3 hehtaaria ja sitä ympäröi 178,1 hehtaarin suoja-alue.
Kaivauksilta löytyneiden esineiden perusteella linnan arvellaan olevan peräisin 1300-luvun lopulta. Aji Gosamaru asui Nakagusukun linnassa hänen lähdettyään aikaisemmasta kodistaan Zakimi gusukusta noin vuonna 1440. Legendan mukaan hän käytti viimeisimpiä linnanrakennustekniikoita vahvistaakseen Nakagusukun linnaa. Gosamaru hallitsi aluetta linnasta käsin kunnes Amawari syöksi hänet vallasta vuonna 1458.
Aiheesta muualla

Kuvia tai muita tiedostoja aiheesta Nakagusukun linna Wikimedia Commonsissa
Gakan gusukun viralliset sivut (englanniksi)
Männynkäpynahikas

| Männynkäpynahikas |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Sienet Fungi
Kaari::  Kantasienet Basidiomycota
Alakaari::  Avokantaiset Agaricomycotina
Luokka::  Varsinaiset avokantaiset Agaricomycetes
Alaluokka::  Agaricomycetidae
Lahko::  Agaricales
Heimo::  Physalacriaceae
Suku::  Käpynahikkaat Strobilurus
Laji::  stephanocystis
Kaksiosainen nimi
 Strobilurus stephanocystis  (Kühner & Romagn. ex Hora) Singer 
Infobox OKNimi-testi OK: 
Männynkäpynahikas (Strobilurus stephanocystis) on kupera tai laakeneva kellan- tai kanelinruskea käpynahikaslaji. Sienen heltat ovat kellanvalkoiset. Jalka on valkea ja tyvestä kellan- tai punaruskea. Sieni kasvaa maahan hautautuneilla männynkävyillä. Se on Suomessa melko yleinen.
Asser Wallenius

| Mitalit> Maa:   Suomi.Miesten pikaluistelu.EM-kilpailut  | Mitalit> Maa:   Suomi.Miesten pikaluistelu.EM-kilpailut  | Mitalit> Maa:   Suomi.Miesten pikaluistelu.EM-kilpailut  | Maa:   Suomi> Miesten pikaluistelu. |
| --- | --- | --- | --- |
|  Pronssia | Helsinki 1922 | yleisluistelu |  |
Asser Rafael Wallenius (23. heinäkuuta 1902 Tampere – 25. helmikuuta 1971 Helsinki) oli suomalainen pikaluistelija.
Wallenius saavutti pronssia Helsingin EM-kilpailuissa 1922. Seuraavana talvena hän oli kuudes Hamarin EM-kisoissa ja yhdestoista Tukholman MM-kilpailuissa. Chamonix'n olympialaisissa 1924 hän sijoittui 500 metrillä viidenneksi, 5 000 ja 10 000 metrillä kymmenenneksi sekä joutui keskeyttään 1 500 metrin kilpailun. Helsingissä pidetyissä yleisluistelun MM-kilpailuissa hän oli samana talvena neljäs, Oslon MM-kisoissa 1925 seitsemäs.
Asser Wallenius oli myöhemmin 1930-luvulla suomalaisen autourheilun uranuurtajia. Hän osallistui useisiin ennen talvisotaa järjestetyihin autourheilukilpailuihin.
Asser Wallenius oli myös aktiivi radioamatööri jo ennen sotaa vuonna 1932- tunnuksella OH3OA ja myöhemmin 1959- alkaen tunnuksella OH2SS.
Ennätykset

| Matka | Aika | Vuosi |
| --- | --- | --- |
| 500 m | 44,4 | 1924 |
| 1 500 m | 2.22,2 | 1924 |
| 5 000 m | 9.02,7 | 1922 |
| 10 000 m | 18.41,2 | 1924 |